Εθνικός Όμιλος Φιλάθλων Πειραιώς-Φαλήρου

Ο **Εθνικός Όμιλος Φιλάθλων Πειραιώς Φαλήρου** (**Ε.Ο.Φ.Π.Φ.**), εν συντομία **Εθνικός Πειραιώς**, είναι ελληνικό αθλητικό σωματείο το οποίο εδρεύει στην Καστέλλα, συνοικία του Πειραιά, και ιδρύθηκε στις 21 Νοεμβρίου 1923. Στο λογότυπο του απεικονίζεται μία μπλε ασπίδα με την επιγραφή «Εθνικός» και 5 μπλε και 4 λευκές κάθετες ρίγες, παραπέμποντας αρχικώς στη σημαία του Ελληνικού Πολεμικού Ναυτικού η οποία έπειτα καθιερώθηκε ως η επίσημη Σημαία της Ελλάδας, ενώ τα χρώματα του είναι το μπλε και το λευκό.

Αποτελεί έναν από τους σπουδαιότερους βάσει επιτυχιών και συνεισφοράς συλλόγους της Ελλάδος και τον δεύτερο μεγαλύτερο του Πειραιά. Με **57 εθνικούς (πρώτης κατηγορίας) και διεθνείς τίτλους** στα πέντε βασικά ολυμπιακά ομαδικά αθλήματα ανδρών - γυναικών, αποτελεί τον **πέμπτο πιο πετυχημένο σύλλογο στην Ελλάδα**, πίσω από Ολυμπιακό, Παναθηναϊκό, Π.Α.Ο.Κ. και Α.Ε.Κ.. Μάλιστα στα ανδρικά ομαδικά τμήματα, ο Εθνικός είναι τέταρτος μονάχα πίσω από Ο.Σ.Φ.Π., Π.Α.Ο. και Α.Ε.Κ.. Ο Εθνικός σύμφωνα με τη Γενική Γραμματεία Αθλητισμού, καλλιεργεί οκτώ τμήματα (Ποδόσφαιρο, Ρυθμική Γυμναστική, Υδατοσφαίριση, Καλαθοσφαίριση, Πετοσφαίριση, Κολύμβηση, Τρίαθλο, Κολύμβηση Ανοιχτής Θάλασσας) και έχει στο ενεργητικό του 800 αθλητές–τριες.

Ο Εθνικός έχει καλλιεργήσει στον ένα αιώνα ύπαρξης του πολλά αθλητικά τμήματα (ποδόσφαιρο ανδρών–γυναικών, πόλο ανδρών–γυναικών, κολύμβησης, μπάσκετ ανδρών, βόλεί ανδρών–γυναικών, παγκρατίου, χόκει χόρτου, κανόε καγιάκ και στίβου). Μάλιστα ήταν από τις πρώτες ομάδες στην Ελλάδα που δημιούργησε τμήματα πόλο (μέσα δεκαετίας '80) και βόλεϊ γυναικών (δεκαετία '30).

Οι κύριοι ιδρυτές της ομάδας του Εθνικού ήταν ο Γιώργος Χατζηανδρέου, ο Χρήστος Πέππας και ο Κώστας Φερλέμης. Τα χρώματά του είναι εμπνευσμένα από την ελληνική σημαία και το όνομά του δηλώνει τον πανεθνικό και πανελλήνιο χαρακτήρα του. Ο Εθνικός συγκέντρωσε εξ αρχής τη συμπάθεια της αστικής τάξης του Πειραιά και μέχρι σήμερα υποστηρίζεται από κατοίκους των Β' και Γ' δημοτικών κοινοτήτων της Α' Πειραιώς. Το 1926–27, ο Χαρ. Βολωνάκης εκτός από πρόεδρος του Εθνικού διετέλεσε και πρόεδρος της νεοσύστατης τότε ΕΠΟ, γεγονός που δικαιολογεί το ότι δε προσχώρησε στο κίνημα του περιβόητου ΠΟΚ το 1928.

Το ποδοσφαιρικό τμήμα έχει 49 παρουσίες σε πανελλήνια πρωταθλήματα και σε πρωταθλήματα Α' Εθνικής από το 1928 (όντας στην πρώτη δεκάδα ομάδων σε συμμετοχές), με κορυφαία θέση στο πρωτάθλημα να είναι η δεύτερη (1928, 1956).

Το 1935 η ομάδα κατέκτησε το πρωτάθλημα νότου με μπροστάρη τον κορυφαίο προπολεμικό επιθετικό, πρώτο Έλληνα που αγωνίστηκε σε ξένη ομάδα, και πρώτο σκόρερ στο πρωτάθλημα Νότου, Κώστα Χούμη και ήταν το φαβορί στην τελική φάση κόντρα στον Άρη, τον Ηρακλή και τον Παναθηναϊκό αλλά η τελική φάση δεν πραγματοποιήθηκε εξαιτίας της συμμετοχής της εθνικής ομάδας στους Βαλκανικούς Αγώνες.

Το 1957, ο Εθνικός ήταν ακόμη πιο κοντά στην κατάκτηση του πρωταθλήματος όντας πρώτος με τέσσερις βαθμούς διαφορά και με τέσσερις αγώνες να απομένουν τιμωρήθηκε από την ΕΠΟ για επαγγελματισμό εξαιτίας της διεξαγωγής φιλικών με την αυτοεξόριστη ομάδα *Hungaria* των Πούσκας, Τσίμπορ, Κότσις. Οι Ούγγροι παρόλα αυτά δεν ήταν επαγγελματίες διότι σε διαφορετική περίπτωση θα είχε ανακληθεί το χρυσό μετάλλιο της Ουγγαρίας στους Ολυμπιακούς του 1952 (στους Ολυμπιακούς αγώνες συμμετέχουν ερασιτέχνες αθλητές). Ο λόγος της τιμωρίας ήταν ο φόβος του ΠΟΚ ότι ο Εθνικός του Δ. Καρέλλα θα άλλαζε ριζικά επίπεδο σε Ελλάδα και Ευρώπη, μιας και υπήρχε συμφωνία του Εθνικού με πέντε Ούγγρους συν τους Πούσκας, Τσίμπορ και Κότσις που υπήρξε έντονη φήμη για ολοκλήρωση της μετακίνησής τους (τότε οι Ούγγροι παίκτες της *Hungaria* έψαχναν ομάδα να αγωνιστούν διότι δεν μπορούσαν να γυρίσουν στην πατρίδα τους).

Ο Εθνικός έχει μεγάλη παράδοση στο άθλημα της υδατοσφαίρισης. Στο γυναικείο πόλο έχει κατακτήσει **2** ευρωπαϊκά κύπελλα το 2010 και το 2022, **3** πρωταθλήματα Ελλάδος και **1** Κύπελλο Ελλάδος. Στο ανδρικό ήταν ο πολυνίκης του Πρωταθλήματος Ελλάδος (**38**) από ***22/9/1957*** *έως και *'23/5/2025**'' ενώ κατέχει **12** [[Κύπελλο Ελλάδος υδατοσφαίρισης ανδρών|Κύπελλα]] και **11** Πρωταθλήματα Κέντρου ΕΚΟΦ. Επίσης κατέχει το ρεκόρ συνεχόμενων πρωταθλημάτων (**18** από το 1953–1970 και το δεύτερο μεγαλύτερο με **14** από το 1972–1985), αήττητων πρωταθλημάτων (**29**, με τα **11** να είναι συνεχόμενα) , το ρεκόρ πρωταθλημάτων μόνο με νίκες (**19**), το ρεκόρ συνεχόμενων πρωταθλημάτων μόνο με νίκες (**10**) όπως επίσης και συνεχόμενων ετών χωρίς ήττα σε αγώνα εντός συνόρων (**12 χρόνια, 10 μήνες και 16 ημέρες, 115 αήττητοι αγώνες**). Συνοπτικά από το 1953 μέχρι και το 1988, ο Εθνικός κατέκτησε **33** πρωταθλήματα (τα **26** αήττητος) σε **36** έτη κερδίζοντας το προσωνύμιο ''Αυτοκράτορας''. Επιπρόσθετα, κατέχει **9** αήττητα νταμπλ. Την περίοδο μάλιστα 1958–1983, δεν πραγματοποιήθηκε ο θεσμός του κυπέλλου Ελλάδος. Το **1966–67** έγινε η πρώτη ομάδα που έφτασε στους «8» του Κυπέλλου Πρωταθλητριών ενώ το **1980–81**, έγινε η πρώτη ομάδα που έφτασε στους «4» τους Κυπέλλου Πρωταθλητριών. Στην οκτάδα έχει φτάσει συνολικά εννέα φορές. Στην υδατοσφαίριση γυναικών ο Εθνικός έχει μετάσχει σε όλες τις περιόδους από την καθιέρωση της Α' Εθνικής το 1989 ενώ στους άνδρες από το 1967 έχει απουσιάσει δις (2010, 2013). Μάλιστα από τα 66 μετάλλια που έχουν κατακτήσει οι εθνικές ομάδες υδατοσφαίρισης σε όλα τα κλιμάκια, τα 22 έχουν κατακτηθεί από προπονητές που πέρασαν την αθλητική τους καριέρα από τον Εθνικό, ενώ από τα 16 χρυσά τα 7 έχουν κερδηθεί από προπονητές-παίκτες του Εθνικού. Πέραν της υδατοσφαίρισης, ο Εθνικός κατέχει διακρίσεις και σε άλλα αθλήματα του [[Υγρός στίβος|υγρού στίβου]], με 4 [[Κολύμβηση OPEN ομαδικό|πρωταθλήματα κολύμβησης γενικής βαθμολογίας]] (1926, 1927, 1930, 1949), 10 πρωταθλήματα κολύμβησης ανδρών (1926, 1927, 1930, 1948, 1949, 1950, 1951, 1982, 1983, 2010) και 2 [[Πανελλήνιο πρωτάθλημα καταδύσεων|πρωταθλήματα καταδύσεων]] (1933, 1947).

Ο Εθνικός δημιούργησε τμήματα [[Εθνικός Πειραιώς (καλαθοσφαίριση)|καλαθοσφαίρισης]] και [[Εθνικός Πειραιώς (πετοσφαίριση)|πετοσφαίρισης]] από τη δεκαετία του '30 με συνεχείς παρουσίες σε πρωταθλήματα Αθηνών–Πειραιώς όπως και στο κύπελλο Ελλάδος. Το τμήμα καλαθοσφαίρισης αν και έχει χάσει την άνοδο στην κορυφαία κατηγορία αρκετές φορές, μετρά δεκάδες συμμετοχές στη δεύτερη και τρίτη κατηγορία ενώ έχει πετύχει στο κύπελλο, την πορεία του μέχρι τη φάση των «16» του 1992 όταν και αποκλείστηκε από τον Άρη του Νίκου Γκάλη. Το τμήμα ανδρικής πετοσφαίρισης (πλέον ανενεργό) μετρά έξι συμμετοχές στην πρώτη κατηγορία (1975, 1976, 1980, 1981, 1990, 2018).

Ο Εθνικός μαζί με τον [[Ολυμπιακός Σύνδεσμος Φιλάθλων Πειραιώς|Ολυμπιακό]], τον [[Παναθηναϊκός Αθλητικός Όμιλος|Παναθηναϊκό]] και την [[Αθλητική Ένωσις Κωνσταντινουπόλεως|Α.Ε.Κ.]] αποτελούν τις μοναδικές ομάδες που έχουν κατακτήσει τίτλο πρωταθλήματος Ελλάδος, κυπέλλου Ελλάδος ή κυπέλλου Ευρώπης τουλάχιστον από μία φορά σε κάθε δεκαετία στα ομαδικά αθλήματα (με αφετηρία τη δεκαετία του '30, που καθιερώθηκαν τα πρώτα επίσημα πρωταθλήματα που θεσπίστηκαν από τις σημερινές ομοσπονδίες).

Παραδοσιακός αντίπαλος του Εθνικού αποτελεί ο Ολυμπιακός στο λεγόμενο [[Πειραϊκό ντέρμπι|«ντέρμπι του Πειραιά»]] με τον οποίο έχει δώσει πάνω από 150 αγώνες στο ποδόσφαιρο και πάνω από 200 αγώνες στο πόλο.

== Ιστορία ==
=== Ίδρυση ===
[[Αρχείο:Ethnikos Water Polo Champions 1925 Greece.jpg|200px|thumb|right|Πρωταθλητής Ελλάδας στο πόλο το 1926.]]
Το ιστορικό σωματείο συστάθηκε το 1922 και εγκρίθηκε επίσημα με την υπό αριθμό 1148/21 Νοεμβρίου 1923 απόφαση του Πρωτοδικείου Πειραιά, και γράφτηκε στο βιβλίο σωματείων με αριθμό Β.Σ 277, την 21η Νοεμβρίου του 1923. Χώρος ίδρυσης του Εθνικού ήταν η ταβέρνα του Κεσσέ στη Μυρτιδιώτισσα της [[Καστέλλα (Πειραιάς)|Καστέλλας]].

* Ο Πειραϊκός Αθλητικός Σύλλογος «Κεραυνός», ιδρυθείς το 1923, μετονομάστηκε στις 15 Οκτωβρίου 1924 σε Young Boys «Τιτάν».
* Από τα αθλητικά σωματεία της εποχής «[[Πειραϊκή Ένωσις]]» και «[[Πειραϊκός Σύνδεσμος]]» προήλθε στα τέλη του 1923 ο [[Αθλητικός και Ποδοσφαιρικός Σύλλογος Πειραιώς]].
* Στις αρχές του 1924 από διαφωνούντες ποδοσφαιριστές του Α.Π.Σ. Πειραιώς ιδρύθηκε ο Πειραϊκός Ποδοσφαιρικός Όμιλος (όπου εντάχθηκε ο [[Γιώργος Χατζηανδρέου]]).
* Στα μέσα του 1924 από πολλούς παίκτες του Α.Π.Σ. Πειραιώς (αδερφοί Ανδριανόπουλοι κ.ά.) δημιουργήθηκε ο Όμιλος Φιλάθλων Πειραιώς. Αθλητές του Ομίλου Φιλάθλων Πειραιώς μετείχαν στα Ε΄ Παναθήναια τον Σεπτέμβριο και Οκτώβριο του 1924, με συνοδό από τη διοίκηση τον κ. Παπούλια. Από τον Ο.Φ.Π. το 1925 ιδρύθηκε ο [[Ολυμπιακός Σύνδεσμος Φιλάθλων Πειραιώς]].
* Ο Πειραϊκός Ποδοσφαιρικός Όμιλος, που είχε απορροφήσει και μέλη της [[Ο.Φ.Ν. Δόξα Πειραιά|Φαληρικής Ενώσεως «Μέγας Αλέξανδρος»]], συγχωνεύτηκε με τον Young Boys «Τιτάν». Έτσι στις 23 Δεκεμβρίου 1924 η ομάδα παίρνει αρχικά την ονομασία «**Εθνικός Όμιλος Φιλάθλων Πειραιώς**» και αργότερα την τελική του ονομασία «**Εθνικός Όμιλος Φιλάθλων Πειραιώς–Φαλήρου**» τον Φεβρουάριο του 1925.

=== 1924 - 1940 ===

==== ''Υγρός Στίβος'' ====
[[Αρχείο:Ethnikos cup winner 1933.png|200px|thumb|right|Πρωτοσέλιδο εφημερίδας "Αθλητική Κυριακή" της 26ης Μαρτίου 1933 με τον κυπελλούχο Ελλάδας, Εθνικό Πειραιώς.]]
[[Αρχείο:Ethnikos Piraeus 1933.jpg|200px|thumb|right|Κυπελλούχος Ελλάδας ποδοσφαίρου το 1933.]]

Πρώτα τμήματα του Εθνικού ήταν το ποδόσφαιρον και το ναυτικόν όπως λεγόταν, (πόλο και κολύμβηση). Το [[1926]] και το [[1927]] η [[Εθνικός Πειραιώς (κολύμβηση)|ομάδα κολύμβησης]] του Εθνικού κατακτά τα 2 πρώτα της [[Πανελλήνιο πρωτάθλημα κολύμβησης OPEN|πρωταθλήματα]]. Το [[Πανελλήνιοι κολυμβητικοί αγώνες 1926|1926]] η [[Εθνικός Πειραιώς (υδατοσφαίριση)|ομάδα πόλο]] του Εθνικού με τους ''Περδίκη, Μακρή, Δέδε, Ψύλλα, Δρούκο, Κεσσέ, Στεφόπουλο, Βλαστό'' κατακτά το πρώτο της [[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας]] (πετυχαίνοντας νίκες σε όλους τους αγώνες), το [[Πανελλήνιοι κολυμβητικοί αγώνες 1930|1930]] οι άνδρες του κολυμβητικού τμήματος κατακτούν το τρίτο πρωτάθλημα ανδρών και το [[Πανελλήνιοι κολυμβητικοί αγώνες 1931|1931]] το τμήμα υδατοσφαίρισης επαναλαμβάνει την επιτυχία της κάνοντας την έκπληξη και νικώντας στον τελικό την ισχυρότερη ομάδα της εποχής, τον [[Άρης Θεσσαλονίκης (υδατοσφαίριση ανδρών)|Άρη Θεσσαλονίκης]] με 1–0. Η σύνθεση της ομάδας του 1931 αποτελούνταν από τους: Μαυρογιώργο, Πετρούτσο, Γιάνναρο, Μακρή, Παπαδέα, Περδίκη, Σκριβάνο και Χατζηγεωργίου.

==== ''Ποδόσφαιρο'' ====
Το [[1928]] η [[Εθνικός Πειραιώς (ποδόσφαιρο)|ομάδα ποδοσφαίρου]] αναδεικνύεται δευτεραθλήτρια Ελλάδας στο [[Πανελλήνιο πρωτάθλημα ποδοσφαίρου ανδρών 1927-1928|πρωτάθλημα]] ενώ κατακτά επίσης 3 [[Ε.Π.Σ. Πειραιώς|πρωταθλήματα Πειραιά]] (1928, 1929, 1939). Το [[Κύπελλο Ελλάδος ποδοσφαίρου ανδρών 1932-33|1932–33]], η ομάδα ποδοσφαίρου θα κατακτήσει το κύπελλο Ελλάδος επικρατώντας του πρωταθλητή Ελλάδος [[Άρης Θεσσαλονίκης (ποδόσφαιρο ανδρών)|Άρη Θεσσαλονίκης]] στον επαναληπτικό τελικό (''25/03/1933'', 2–1). Νωρίτερα στη διοργάνωση, είχε αποκλείσει την [[Α.Ε. Νίκαια|Άμυνα Κοκκινιάς]] (άνευ αγώνα, ''30/10/1932''), την κυπελλούχο [[Α.Ε.Κ. (ποδόσφαιρο)|Α.Ε.Κ.]] (1–1, 1–0 στον επαναληπτικό), τον [[Απόλλων Σμύρνης (ποδόσφαιρο)|Απόλλων Σμύρνης]] (2–1, ''06/12/1932''), και στα ημιτελικά (ή αλλιώς τελικός νότου) τον συμπολίτη [[Ολυμπιακός Σ.Φ.Π. (ποδόσφαιρο)|Ολυμπιακό]] (2–1, ''29/01/1933'') που είχε επικρατήσει (με 1–6) του [[Παναθηναϊκός (ποδόσφαιρο ανδρών)|Παναθηναϊκού]] στον προηγούμενο γύρο. To 1935 το τμήμα ποδοσφαίρου με κορυφαίο παίκτη τον μεγάλο [[Κώστας Χούμης|Κώστα Χούμη]] που ήταν ο πρώτος Έλληνας ποδοσφαιριστής που αγωνίστηκε στο εξωτερικό, κατακτά το πρωτάθλημα Νότου αλλά ματαιώνεται η τελική φάση για την απονομή του πρωταθλητή ενώ θα μετείχαν οι Εθνικός, ΠΑΟ, Άρης και Ηρακλής. Προπολεμικά ο Εθνικός κατάφερε ορισμένες μεγάλες νίκες για το πρωτάθλημα. Κερδίζει τον Ολυμπιακό με 3–2 (''22/04/1934''), τον [[Π.Α.Ο.Κ. (ποδόσφαιρο ανδρών)|ΠΑΟΚ]] 5–2 (''17/04/1936''), τον ισχυρό [[Άρης Θεσσαλονίκης (ποδόσφαιρο ανδρών)|Άρη]] 3–2 (''27/05/1928'') και 2–3 (''10/11/1935''), τον [[Ηρακλής Θεσσαλονίκης (ποδόσφαιρο ανδρών)|Ηρακλή]] με 0–6 στη Θεσσαλονίκη (''17/11/1935'') και την [[Α.Ε.Κ. (ποδόσφαιρο)|ΑΕΚ]] με 6–0 (''17/07/1932'') και 5–1 (''28/04/1935''). Αξιοσημείωτες είναι και οι νίκες κόντρα στο [[Σ.Π. Γουδί|Γουδή]] το 1935 (9–1 εντός, 1–11 εκτός, τα 11 γκολ είναι ρεκόρ παραγωγικότητας σε αγώνα πρωταθλήματος). Ο ΣΠ Γουδή είχε κερδίσει την ΑΕΚ με 3–1 και τον Απόλλωνα με 3–2 ενώ είχε αποσπάσει ισοπαλία από τον ΟΣΦΠ (1–1).

Το 1939, ο Εθνικός θα κατακτήσει το πρωτάθλημα Πειραιά με 17 βαθμούς σε 6 αγώνες (5 νίκες και 1 ισοπαλία κόντρα στον ΟΣΦΠ) και τέρματα 22–6. Αυτή ήταν η μοναδική φορά που ο Ολυμπιακός τερμάτισε δεύτερος στο πρωτάθλημα Πειραιά.

===== Ο άθλος του Κυπέλλου 1932–33 =====


==== ''Λοιπά'' ====
Το τμήμα βόλεϊ του Εθνικού είναι από τα παλιότερα του συλλόγου και τα πρώτα χρόνια και πριν τον Β΄ Παγκόσμιο Πόλεμο συμμετείχε ανελλιπώς στα τοπικά πρωταθλήματα κέντρου και στην Α΄κατηγορία.

=== 1945 - 1990 ===

==== ''Υγρός Στίβος'' ====
Στην κατοχή, ο Εθνικός υπό τον Μήτσο Παναγιωτάκο και έφορο τον Ανδρέα Περδίκη, εγκαθιστά το κολυμβητικό του τμήμα του κάτω από τον σημερινό ΝΑΣ, στην [[Καστέλλα (Πειραιάς)|Καστέλλα]] και πετυχαίνει την ανάπτυξη και συγκέντρωση των παιδιών της Καστέλλας που θα αποτελούσαν την μετέπειτα ομάδα της δεκαετίας του '50 και του '60 στις οποίες ο Εθνικός θα κυριαρχήσει δίχως προηγούμενο. Το 1947 κάνει το ντεμπούτο του στους κολυμβητικούς αγώνες ο [[Ανδρέας Γαρύφαλλος]], ένας από τους μεγαλύτερους Έλληνες πολίστες όλων των εποχών ενώ το [[1948]] το [[Εθνικός Πειραιώς (υδατοσφαίριση)|τμήμα πόλο ανδρών]] κατακτά για τρίτη φορά το [[Πρωτάθλημα Ελλάδας υδατοσφαίρισης ανδρών|Πρωτάθλημα Ελλάδας]] μένοντας αήττητος σε όλη τη διάρκεια του τουρνουά. Η σύνθεση της πρώτης μεταπολεμικής πρωταθλήτριας ομάδας του Εθνικού αποτελούνταν από τους Βαρβαρέσο, [[Παναγιώτης Χατζηκυριακάκης|Χατζηκυριακάκη]], Κουράντη, Λύκα, Ανδρεάδη, [[Ανδρέας Γαρύφαλλος|Γαρύφαλλο]], Πετρούτσο, Γεωργιάδη. Το [[1949]] το [[Εθνικός Πειραιώς (κολύμβηση)|τμήμα κολύμβησης]] κατακτά το τρίτο και τελευταίο του [[Πανελλήνιο πρωτάθλημα κολύμβησης OPEN|πρωτάθλημα Ελλάδας γενικής βαθμολογίας]] ενώ με μπροστάρη τον κορυφαίο μεταπολεμικό κολυμβητή [[Παναγιώτης Χατζηκυριακάκης|Παναγιώτη Χατζηκυριακάκη]], ο Εθνικός κατακτά το 1948, 1949, 1950 και 1951 το πρωτάθλημα κολύμβησης ανδρών.

Το 1952, ο Εθνικός επικρατεί του ΟΣΦΠ με 5–1 και κατακτά του πρώτου του πρωτάθλημα Κέντρου ξεκινώντας ένα απίστευτο σερί στην Ελλάδα με 18 συνεχόμενα [[Πρωτάθλημα Ελλάδας υδατοσφαίρισης ανδρών|πρωταθλήματα Ελλάδος]] (τα 16 δίχως ήττα, 11 συνεχόμενα δίχως ήττα, 1953–1963, 1965–1967, 1969, 1970, ρεκόρ ακατάρριπτα μέχρι σήμερα), 11 πρωταθλήματα ΕΚΟΦ Κέντρου και 6 κύπελλα Ελλάδος (στους 3 τελικούς, [[Κύπελλο Ελλάδος υδατοσφαίρισης ανδρών 1953|1953]], [[Κύπελλο Ελλάδος υδατοσφαίρισης ανδρών 1954|1954]], [[Κύπελλο Ελλάδος υδατοσφαίρισης ανδρών 1957|1957]], επικράτησε του ΟΣΦΠ) σε 6 διοργανώσεις που πραγματοποιήθηκαν. Μάλιστα από τις [[21 Σεπτεμβρίου]] του [[1951]] έως και τις [[7 Αυγούστου]] του [[1964]], ο Εθνικός ήταν αήττητος σε πρωτάθλημα, κύπελλο Ελλάδος και πρωτάθλημα Κέντρου για 12 χρόνια, 10 μήνες και 16 ημέρες κάτι που αποτελεί ρεκόρ μέχρι σήμερα (ήττα στις ''21/9/1951'' από τον ΟΣΦΠ με 2–1 για το [[Πανελλήνιο πρωτάθλημα υδατοσφαίρισης ανδρών 1951|πρωτάθλημα Ελλάδος]] ενώ στις ''7/8/1964'' ξανά από τον ΟΣΦΠ με 5–4 για το [[Πανελλήνιο πρωτάθλημα υδατοσφαίρισης ανδρών 1964|πρωτάθλημα Ελλάδος]]). Σημαντικότεροι πολίστες εκείνης της περιόδου υπήρξαν οι [[Ανδρέας Γαρύφαλλος]], [[Πέτρος Καλφαμανώλης]], [[Μίμης Γεωργιάδης]], Ανδρεάδης, [[Μανώλης Πατλάκας]], [[Γιάννης Θυμαράς]], [[Νίκος Τσάγκας]], Νικήτας Καλομοίρης, Λεκάκης, [[Πέτρος Χατζηκυριακάκης]], [[Παναγιώτης Χατζηκυριακάκης]], [[Δημήτρης Κουγεβετόπουλος]], [[Κυριάκος Ιωσηφίδης|Κούλης Ιωσηφίδης]] και άλλοι.

===== Οι 115 συνεχόμενοι αήττητοι αγώνες στην Ελλάδα σε 12 χρόνια, 10 μήνες και 16 ημέρες (21/9/1951 – 7/8/1964) =====


Το [[1966]] ο Εθνικός θα γίνει η πρώτη ομάδα που θα φτάσει στους «8» του [[Κύπελλο πρωταθλητριών Ευρώπης υδατοσφαίρισης ανδρών|Κυπέλλου πρωταθλητριών υδατοσφαίρισης]]. Θα διοργανώσει στο Ολυμπιακό κολυμβητήριο του Ζαππείου έναν από τους προκριματικούς ομίλους και θα προκριθεί μαζί με την [[Παρτιζάν Βελιγραδίου|Παρτιζάν]] στην ημιτελική φάση. Παρά την ήττα του από τους Γιουγκοσλάβους (7–2, 11/10/1966), θα νικήσει την πρωταθλήτρια [[Αυστρία]]ς Βιέννα (7–5, ''09/10/1966'') και την πρωταθλήτρια [[Ισπανία]]ς [[ΚΝ Μπαρτσελόνα|Κ.Ν. Μπαρτσελόνα]] (2–0, ''10/10/1966''). Θα φτάσει στις 8 καλύτερες ομάδες άλλες 8 φορές (1970, 1972, 1977, 1978, 1979, 1981, 1983, 1995).

Το 1971 δε στέφεται πρωταθλητής για πρώτη φορά από το 1952, αλλά θα ξεκινήσει ένα νέο σερί με 14 συνεχείς κατακτήσεις πρωταθλήματος από το [[Εθνική Κατηγορία υδατοσφαίρισης ανδρών 1972|1972]] έως το [[Α΄ Εθνική Κατηγορία υδατοσφαίρισης ανδρών 1985|1985]], εκ των οποίων 9 θα είναι κατακτήσεις δίχως να γνωρίσει ήττα (1974–1976, 1979, 1981–1985).

Στις 10/09/1974 δίνει φιλικό αγώνα με τον Ολυμπιακό, παραμερίζοντας την αιώνια κόντρα του με σκοπό τη συγκέντρωση χρημάτων για τη στήριξη της Κύπρου έπειτα από την τουρκική εισβολή. Αυτή ήταν η δεύτερη φορά που ο Εθνικός δείχνει τον εθνικό χαρακτήρα του στέκοντας στο πλευρό της νήσου.

Το 1980–81 η [[Εθνικός Πειραιώς (υδατοσφαίριση)|ανδρική ομάδα πόλο]] του Εθνικού έγινε η πρώτη ελληνική ομάδα που συμμετείχε στην τελική φάση του [[Κύπελλο πρωταθλητριών Ευρώπης υδατοσφαίρισης ανδρών|Κυπέλλου πρωταθλητριών υδατοσφαίρισης]]. Η ομάδα θα κατακτήσει την τέταρτη θέση στο Φάιναλ φορ όπου έλαβε μέρος μαζί με τις [[Σπάνταου 04|Σπαντάου]] (Δυτ. Γερμανία), [[Γιουγκ Ντουμπρόβνικ|Γιουγκ]] (Γιουγκοσλαβία) και Βάσας (Ουγγαρία). Ο Εθνικός θα αποσπάσει ισοπαλία στο πρώτο του παιχνίδι κόντρα στην τότε εν ενεργεία πρωταθλήτρια Ευρώπης, Βάσας (4–4) αλλά θα χάσει στο δεύτερο παιχνίδι από την οικοδέσποινα Γιουγκ (9–5) και παρά το γεγονός ότι πάλεψε, η έλλειψη εμπειρίας σε τελική φάση σε συνδυασμό με την αντιμετώπιση της διαιτησίας, έφεραν την ήττα. Στο τρίτο και τελευταίο παιχνίδι, ο Εθνικός θα ηττηθεί από τους Δυτικογερμανούς της Σπάνταου.

===== Κύπελλο Πρωταθλητριών 1980–81 =====

Το 1982 και 1983 ο Εθνικός κατακτά το πρωτάθλημα κολύμβησης ανδρών.

Το [[1986]] διακόπτεται η κυριαρχία της ανδρικής ομάδας πόλο η οποία είχε συμπληρώσει 35 [[Πρωτάθλημα Ελλάδας υδατοσφαίρισης ανδρών|Πρωταθλήματα Ελλάδας]] (τα 29 αήττητα) ενώ η ήττα (7–8) από τη Βουλιαγμένη στις 10/5/1986 συνιστά και το τέλος ενός άλλου μεγάλου ρεκόρ αήττητων αγώνων. Συγκεκριμένα από τις 27/09/1980 έως και τις 10/5/1986, ο Εθνικός ήταν αήττητος εντός συνόρων σε σύνολο 110 αγώνων πρωταθλήματος και κυπέλλου.

===== Οι 110 συνεχόμενοι αήττητοι αγώνες στην Ελλάδα σε 5 χρόνια, 7 μήνες και 13 μέρες (27/9/1980 – 10/5/1986) =====
Κατά αλφαβητική σειρά αντιπάλου.

Σημαντικότεροι πολίστες των δεκαετιών '70 και ΄80 υπήρξαν οι [[Σωτήρης Σταθάκης|Σταθάκης]], [[Μάρκελλος Σιταρένιος|Σιταρένιος]], [[Αντώνης Αρώνης|Αρώνης]], [[Γιάννης Γαρύφαλλος]], Μαρκόπουλος, [[Νίκος Αρμενάκης|Αρμενάκης]], Ηλιόπουλος, Βώσσος και οι παλαιότεροι [[Κυριάκος Ιωσηφίδης|Ιωσηφίδης]], [[Θωμάς Καραλόγος]], [[Δημήτρης Κουγεβετόπουλος|Κουγεβετόπουλος]]. Από το 1988 και μετά οι [[Νώντας Σαμαρτζίδης|Σαμαρτζίδης]], [[Θοδωρής Μουστακαρίας|Μουστακαρίας]], Σαριδάκης, [[Φίλιππος Καϊάφας|Καϊάφας]], Τσικάρης.

Το τμήμα της [[Εθνικός Πειραιώς (υδατοσφαίριση)|γυναικείας υδατοσφαίρισης]] του Εθνικού ιδρύθηκε τη δεκαετία του 1980 κατακτώντας 3 Πρωταθλήματα Ελλάδας ([[Πανελλήνιο πρωτάθλημα υδατοσφαίρισης γυναικών 1988|1988]], 1990, [[Α΄ Κατηγορία υδατοσφαίρισης γυναικών 1991-92|1992]]).

==== ''Ποδόσφαιρο'' ====
Στο [[Πανελλήνιο πρωτάθλημα ποδοσφαίρου ανδρών 1955-1956|πρωτάθλημα του 1956]], ο Εθνικός θα καταλάβει για δεύτερη φορά τη δεύτερη θέση στο πρωτάθλημα μετά από αυτήν του 1928 και θα τερματίσει έναν βαθμό πίσω από τον πρωταθλητή Ολυμπιακό. Στους τέσσερις αγώνες που παίχτηκαν μεταξύ τους για το πανελλήνιο πρωτάθλημα και όχι για το τοπικό, ο Ολυμπιακός πέτυχε δύο νίκες, ο Εθνικός μία ενώ ένας αγώνας έληξε ισόπαλος. Στην τελική φάση δε, οι δύο αγώνες έληξαν 0–0 και 2–1 υπέρ του Εθνικού. Από τον Εθνικό έχασαν εκείνη τη χρονιά ο Π.Α.Ο., ο Απόλλων, ο Άρης και ο Π.Α.Ο.Κ.

Στο [[Πανελλήνιο πρωτάθλημα ποδοσφαίρου αντρών 1956-1957|πρωτάθλημα του 1957]] τέσσερις αγωνιστικές πριν από το τέλος και ενώ βρισκόταν στην πρώτη θέση με 4 βαθμούς διαφορά , αποκλείστηκε από τη συνέχεια του πρωταθλήματος τιμωρούμενος με μηδενισμό στους αγώνες με Ολυμπιακό, Παναθηναϊκό, Απόλλωνα Αθηνών και Δόξα Δράμας, καθώς και αφαίρεση τεσσάρων βαθμών, λόγω διεξαγωγής φιλικών αγώνων με τους επαγγελματίες ποδοσφαιριστές της αυτοεξόριστης [[Εθνική Ουγγαρίας (ποδόσφαιρο ανδρών)|Εθνικής Ουγγαρίας]]. Την ίδια περίοδο η ίδια η [[Εθνική Ελλάδος (ποδόσφαιρο ανδρών)|Εθνική Ελλάδος]] είχε δώσει φιλικό παιχνίδι με τους περιοδεύοντες ανά την Ευρώπη, Ούγγρους διεθνείς.

Μετά το 1960 και την καθιέρωση της Α' Εθνικής, ο Εθνικός μετρά πολλές υψηλές πτήσεις στην πρώτη επτάδα της κατάταξης. Ιστορικά από το 1928 και μετά και με εξαίρεση τις περιόδους 1928, 1935, 1956 και 1957 που αναφέρονται νωρίτερα, έχει καταταγεί τέταρτος το [[Πανελλήνιο πρωτάθλημα ποδοσφαίρου ανδρών 1931-1932|1932]] και το [[Α΄ Εθνική ποδοσφαίρου ανδρών 1974-1975|1975]], πέμπτος το [[Α΄ Εθνική ποδοσφαίρου ανδρών 1962-1963|1963]], έκτος το [[Πανελλήνιο πρωτάθλημα ποδοσφαίρου ανδρών 1935-1936|1936]], [[Α΄ Εθνική ποδοσφαίρου ανδρών 1960-1961|1961]], [[Α΄ Εθνική ποδοσφαίρου ανδρών 1967-1968|1968]] και το [[Α΄ Εθνική ποδοσφαίρου ανδρών 1972-1973|1973]] ενώ έβδομος κατετάγη το [[Πανελλήνιο πρωτάθλημα ποδοσφαίρου ανδρών 1930-1931|1931]], [[Πανελλήνιο πρωτάθλημα ποδοσφαίρου ανδρών 1958-1959|1959]], [[Α΄ Εθνική ποδοσφαίρου ανδρών 1961-1962|1962]], [[Α΄ Εθνική ποδοσφαίρου ανδρών 1965-1966|1966]], [[Α΄ Εθνική ποδοσφαίρου ανδρών 1966-1967|1967]], [[Α΄ Εθνική ποδοσφαίρου ανδρών 1975-1976|1976]], [[Α΄ Εθνική ποδοσφαίρου ανδρών 1977-1978|1978]], [[Α΄ Εθνική ποδοσφαίρου ανδρών 1979-1980|1980]], [[Α΄ Εθνική ποδοσφαίρου ανδρών 1980-1981|1981]] και [[Α΄ Εθνική ποδοσφαίρου ανδρών 1987-1988|1988]].

=== 1990 - 1999 ===

==== ''Ποδόσφαιρο'' ====
Την περίοδο 1989–90 θα υποβιβαστεί για πρώτη φορά αλλά θα επανέλθει άμεσα την επόμενη περίοδο ως πρωταθλητής Β' Εθνικής. Τη σεζόν [[Α΄ Εθνική ποδοσφαίρου ανδρών 1991-1992|1991–92]] θα υποβιβαστεί για δεύτερη φορά για να παραμείνει στη Β' για δύο έτη. Τις περιόδους [[Α΄ Εθνική ποδοσφαίρου ανδρών 1994-1995|1994–95]], [[Α΄ Εθνική ποδοσφαίρου ανδρών 1995-1996|1995–96]], [[Α΄ Εθνική ποδοσφαίρου ανδρών 1997-1998|1997–98]] και [[Α΄ Εθνική ποδοσφαίρου ανδρών 1998-1999|1998–99]] θα αγωνιστεί ξανά στην κορυφαία κατηγορία με την τελευταία περίοδο να είναι και η τελευταία του.

==== ''Υγρός Στίβος'' ====
Ο Εθνικός τη δεκαετία του '90 θα χάσει σταδιακά την κυριαρχία του από τον ΟΣΦΠ και τον ΝΟΒ. Θα παρουσιάσει καλά αγωνιστικά σύνολα (με ηγέτη τον Σαμαρτζίδη και υποστηρικτές τους Καϊάφα, Πάτρα, Μουστακαρία, Τσικάρη, Μαχαίρα, Καλακώνα, Βιζυράκη) παρά ταύτα και θα κερδίσει το κύπελλο το 1991 απέναντι στη Γλυφάδα, το πρωτάθλημα του 1994 με μόλις 2 ήττες σε 29 αγώνες ενώ θα φτάσει για ένατη και τελευταία φορά στους «8» του κυπέλλου πρωταθλητριών το 1994–95. Το 1996, η οικογένεια του Εθνικού όπως και το ευρωπαϊκού πόλο θα υποστούν το σοκ του θανάτου του αρχηγού της Εθνικής ομάδας και αθλητή του ομίλου, [[Νώντας Σαμαρτζίδης|Νώντα Σαμαρτζίδη]] σε ηλικία 31 ετών. Αν και τα επόμενα χρόνια θα αντιμετωπίσει σοβαρά εσωτερικά προβλήματα με τον κίνδυνο υποβιβασμού τη διετία 1996–97 και 1997–98, θα κάνει κάποιες αξιοπρεπέστατες εμφανίσεις όπως η ήττα 10–11 από τον Ολυμπιακό το 1996–97, η σειρά αγώνων με τη Βουλιαγμένη το 1996–97 όπου αν και όγδοος στα πλευοφ θα δυσκολέψει πολύ την μετέπειτα πρωταθλήτρια και πρώτη στην κανονική διάρκεια με μια ήττα 8–9 στην παράταση και μια νίκη στον Λαιμό 8–7 προτού χάσει στο τρίτο παιχνίδι.

=== 2001 - 2009 ===

==== ''Ποδόσφαιρο'' ====
Ο Εθνικός θα υποβιβαστεί αμέσως ([[Β΄ Εθνική ποδοσφαίρου ανδρών 1999-00|1999–00]]) και θα πέσει στην Γ' κατηγορία για πρώτη φορά. Εκεί θα παραμείνει για τρία χρόνια μέχρι να υποβιβαστεί τη σεζόν [[Γ΄ Εθνική ποδοσφαίρου ανδρών 2002-2003|2002–03]] στην τέταρτη εθνική κατηγορία. Το 2004, το ποδοσφαιρικό τμήμα θα συγχωνευτεί με τον Α.Ο. Μάνης Πειραιά και με πρόεδρο τον Νίκο Πηρούνια, η ομάδα θα αγωνιστεί για δύο έτη (2004–05 και 2005–06) στην Γ' ενώ το 2006 θα κερδίσει την άνοδο στη Β' Εθνική (2006–07) όπου θα παραμείνει μέχρι και την περίοδο 2010–11.

==== ''Υγρός Στίβος'' ====


Στα μέσα της δεκαετίας η ανδρική ομάδα πόλο σημειώνει τις τελευταίες επιτυχίες της. Κατακτά το 12ο Κύπελλο Ελλάδας το [[Κύπελλο Ελλάδος υδατοσφαίρισης ανδρών 2004-2005|2005]] και το 38ο Πρωτάθλημα Ελλάδας το [[Α1 Κατηγορία υδατοσφαίρισης ανδρών 2005-2006|2006]].

Είχε προηγηθεί η κατάκτηση–έκπληξη του Κυπέλλου το 2000 αποκλείοντας στην παράταση και των δύο αγώνων, πρώτα στον ημιτελικό του φάιναλ φορ τη Βουλιαγμένη και στον τελικό τον Ολυμπιακό.

Την περίοδο [[Α1 Κατηγορία υδατοσφαίρισης ανδρών 2004-2005|2004–05]], θα τερματίσει πρώτη στην κανονική περίοδο αλλά θα χάσει το πρωτάθλημα με 3–2 νίκες στον πέμπτο τελικό. Την επόμενη περίοδο θα τερματίσει δεύτερη στην κανονική περίοδο όμως θα κερδίσει το πρωτάθλημα στον πέμπτο τελικό που οδηγήθηκε στην παράταση

Το [[Α1 Κατηγορία υδατοσφαίρισης ανδρών 2006-2007|2007]] και [[Α1 Κατηγορία υδατοσφαίρισης ανδρών 2007-2008|2008]] ο Εθνικός θα καταταγεί δεύτερος και θα χάσει το πρωτάθλημα στους τελικούς από τον ΟΣΦΠ με 3–1.

Το 2003, η ανδρική ομάδα πόλο θα καταλάβει την τρίτη θέση στο Λεν Τρόφι (δεύτερη τη τάξει διασυλλογική διοργάνωση).

Η σεζόν 2008–09 είναι η τελευταία με παρουσία σε Ευρωπαϊκά κύπελλα της ομάδας ανδρών.

Το 2009, το τμήμα ανδρικής υδατοσφαίρισης θα υποβιβαστεί για πρώτη φορά στην ιστορία του. Θα ακολουθήσει άλλος ένας υποβιβασμός το 2012.

=== 2010 - ===
Το Σεπτέμβριο του 2011 ο Εθνικός δημιούργησε τμήμα [[χόκεϊ επί χόρτου]], κατακτώντας την ίδια σεζόν το [[Πρωτάθλημα Ελλάδας χόκεϊ επί χόρτου]] για την αγωνιστική περίοδο 2011–12.

==== ''Ποδόσφαιρο'' ====
Τη σεζόν [[Β΄ Εθνική ποδοσφαίρου ανδρών 2009-10|2009–10]] η ομάδα έπαιξε μπαράζ για την άνοδο στη Σούπερλιγκ αλλά απέτυχε τον προβιβασμό. Την επόμενη περίοδο ([[Β΄ Εθνική ποδοσφαίρου ανδρών 2010-11|2010–11]]) υποβιβάζεται στην Γ' αλλά λόγω αδυναμίας, μετέχει στην Δ' για δεύτερη φορά στην ιστορία του. Η σεζόν [[Δ΄ Εθνική ποδοσφαίρου ανδρών 2011-12|2011–12]] είναι η χειρότερη στην ιστορία του με τον υποβιβασμό στο τοπικό πρωτάθλημα του Πειραιά. Την επόμενη περίοδο ([[Διοργανώσεις Ε.Π.Σ. Πειραιά 2012–13|2012–13]]) θα τερματίσει πρώτος αλλά δεν θα προβιβαστεί στην Γ' Εθνική μέσω των μπαράζ. Στη δεύτερη σεζόν του στο τοπικό ([[Διοργανώσεις Ε.Π.Σ. Πειραιά 2013–14|2013–14]]) θα τερματίσει ξανά πρώτος με 24 νίκες και 4 ισοπαλίες σε 28 αγώνες (τέρματα 84–15) και θα προβιβαστεί αυτήν τη φορά μέσω μπαράζ.

Την περίοδο [[Γ΄ Εθνική ποδοσφαίρου ανδρών 2014-2015|2014–15]] η ομάδα θα κατακτήσει την πέμπτη θέση, τις επόμενες δύο σεζόν θα τερματίσει τέταρτη, ενώ την περίοδο [[Γ΄ Εθνική ποδοσφαίρου ανδρών 2017-2018|2017–18]] θα κατακτήσει το πρωτάθλημα του ομίλου και θα αγωνιστεί στα μπαράζ ανόδου αλλά θα αποτύχει να προβιβαστεί. Τη σεζόν [[Γ΄ Εθνική ποδοσφαίρου ανδρών 2018-2019|2018-19]] θα τερματίσει τρίτη χάνοντας τη δεύτερη θέση των μπαράζ ανόδου. Στις περιόδους [[Γ΄ Εθνική ποδοσφαίρου ανδρών 2019-2020|2019–20]] και [[Γ΄ Εθνική ποδοσφαίρου ανδρών 2020-2021|2020–21]], η Γ' Εθνική λογίζεται ως τέταρτη κατηγορία ποδοσφαίρου και η ομάδα θα φλερτάρει με τον δεύτερο υποβιβασμό στο τοπικό αλλά θα τον αποφύγει χάρη σε δύο «ντεμαράζ» στα τέλη της κάθε περιόδου.

Όσον αφορά την έδρα του, τη δεκαετία του 2010, ο Εθνικός αγωνίστηκε στο [[Γήπεδο Ελληνικού|γήπεδο του Ελληνικού]] μέχρι το 2012, στα χρόνια του τοπικού στο γήπεδο Ρέντη «Στ. Μελισσουργός», την περίοδο 2014–2017 στο γήπεδο Μοσχάτου, την περίοδο 2018–2021 στο [[Δημοτικό Στάδιο Καλλιθέας «Γρηγόρης Λαμπράκης»|γήπεδο Καλλιθέας]]. Την σεζόν 21–22 αγωνίστηκε στο δημοτικό γήπεδο Αγίων Αναργύρων ενώ για την περίοδο 22–23 χρησιμοποιεί το δημοτικό γήπεδο του Περάματος. Για την περίοδο 2023–24 χρησιμοποιεί προσωρινώς το γήπεδο Μοσχάτου.

==== ''Υγρός Στίβος'' ====
Το [[ΛΕΝ Τρόφι γυναικών 2010|2009–10]] το γυναικείο τμήμα πόλο, απέκτησε τον πρώτο ευρωπαϊκό τίτλο του συλλόγου, επικρατώντας σε διπλό τελικό επί της [[Χάντι Μανσίσκ]] και κατέκτησε το [[Λεν Τρόφι γυναικών|ΛΕΝ Τρόφι]]. Ο Εθνικός είχε ηττηθεί στον πρώτο τελικό από τη Χάντι Μανσίσκ με 13–12 στη Σιβηρία αλλά κέρδισε στον Πειραιά 10–9, έστειλε τον τελικό στην παράταση η οποία έληξε 13–12 και χρειάστηκε η διαδικασία των πέναλτι (4–1) για να κερδίσει το τρόπαιο. Την ίδια χρονιά αναμετρήθηκε με την πρωταθλήτρια Ευρώπης, [[ΝΟ Βουλιαγμένης (υδατοσφαίριση γυναικών)|Βουλιαγμένη]], για τον τίτλο του Ευρωπαϊκού Σούπερ Καπ, όμως δεν κατάφερε να επιβληθεί της αντιπάλου.

Το [[Α2 Εθνική υδατοσφαίρισης ανδρών 2009−10|2010]] το ανδρικό τμήμα κατακτά το πρωτάθλημα της Α2 με 21 νίκες και 1 ισοπαλία σε 22 αγώνες επιστρέφοντας άμεσα στην Α1 ενώ το ανδρικό τμήμα κατακτά το 10<sup>ο</sup> πρωτάθλημα Ελλάδος ανδρών.

Το 2014–15, 2015–16 και 2018–19 τερματίζει χωρίς υψηλό μπάτζετ στην 4<sup>η</sup> θέση του πρωταθλήματος Α1 Ανδρών.

Το 2020, ο Εθνικός έφτασε στον τελικό του Κυπέλλου Ελλάδος στο πόλο όπου γνώρισε την ήττα στον τελικό από τον Ολυμπιακό.

Από το 2010 έως και το 2022 αθλητής του ομίλου υπήρξε ο κολυμβητής [[Κριστιάν Γκολομέεφ]]. Ο Γκολομέεφ έχει συμμετάσχει σε τρεις [[Ολυμπιακοί Αγώνες|Ολυμπιακούς Αγώνες]] (πέμπτος ολυμπιονίκης στο [[Θερινοί Ολυμπιακοί Αγώνες 2020|Τόκιο]], 50μ ελεύθερο), έχει δύο χρυσά (50μ ελεύθερο, 50μ πεταλούδα), ένα ασημένιο (4x100) και δύο χάλκινα σε [[Μεσογειακοί Αγώνες|Μεσογειακούς Αγώνες]] (50μ ελεύθερο, 4x100), ένα ασημένιο και ένα χάλκινο σε Ευρωπαίκά Πρωταθλήματα (50μ ελεύθερο) και ένα ασημένιο σε [[Παγκόσμιο Πρωτάθλημα Υγρού Στίβου|Παγκόσμιο Πρωτάθλημα]] (50μ ελεύθερο). Ο Γκολομέεβ παρότι κολυμβητής κατέχει και δελτίο υδατοσφαιριστή στον Εθνικό.

Τη σεζόν 2021-22, το γυναικείο τμήμα πόλο του ομίλου έφτασε στα προημιτελικά της Ευρωλίγκας για 1<sup>η</sup> φορά στην ιστορία του όμως αποκλείστηκε σε διπλούς αγώνες από την πέντε φορές πρωταθλήτρια Ευρώπης, [[ΚΝ Σαβαδέλ|Σαβαδέλ]]. Ο Εθνικός παρά τον αποκλεισμό του από την Ευρωλίγκα θα μετάσχει στον τελικό του ΛΕΝ Τρόφι, της δεύτερης τη τάξει διοργάνωσης στην Ευρώπη, την οποία και τελικά κατέκτησε με δύο νίκες επί της ουγγρικής [[Ντουναουϊβάρος ΦΒΕ|Ντουναουϊβάρος]]. Στον πρώτο αγώνα επικράτησε με 8–12 στην Ουγγαρία ενώ στο γεμάτο Παπαστράτειο επικράτησε εύκολα στον επαναληπτικό με 14–9. Ο Εθνικός με το 2<sup>ο</sup> κύπελλο Ευρώπης συμμετείχε στον τελικό του Ευρωπαϊκού Σούπερκαπ για δεύτερη φορά εκεί αντιμετώπισε τον συμπολίτη του Ολυμπιακό, την πρωταθλήτρια ομάδα Ευρώπης για το 2022 με τον Εθνικό να ηττάται με 11–4.

Το 2022–23 και 2023–24 το γυναικείο τμήμα κατάφερε και συμμετείχε έπειτα από προκριματικούς αγώνες στη φάση των «16» του [[Κύπελλο πρωταθλητριών υδατοσφαίρισης γυναικών|Τσάμπιονς Λιγκ]] ενώ κατέκτησε στην παρθενική συμμετοχή σε τελικό [[Κύπελλο Ελλάδος υδατοσφαίρισης γυναικών|κυπέλλου Ελλάδος γυναικών]] το τρόπαιο νικώντας στα πέναλτι τον δευτεραθλητή Ευρώπης, Ολυμπιακό με 13–11.

== Αθλητές του Εθνικού Ο.Φ.Π.Φ. στους Ολυμπιακούς Αγώνες ==


== Έμβλημα, χρώματα και συμβολισμός ==
Το έμβλημα του Εθνικού (από τα τέλη της δεκαετίας του 1950) απεικονίζει μια μπλε ασπίδα με την επιγραφή "ΕΘΝΙΚΟΣ" και πέντε μπλε και τέσσερις άσπρες κάθετες ρίγες, παραπέμποντας στην αρχικώς σημαία του Ελληνικού Ναυτικού που έπειτα καθιερώθηκε ως η επίσημη [[Σημαία της Ελλάδας|Ελληνική Σημαία]]. Το παλαιότερο έμβλημα του Εθνικού απεικονίζει την μια ασπίδα με άσπρο σταυρό και στο κέντρο το γράμμα "Ε" παραπέμποντας ξανά στην τότε εθνική σημαία του κράτους. Τα χρώματα του Εθνικού είναι από ιδρύσεως του το μπλε και το άσπρο.<gallery>
Αρχείο:Παλαιό σήμα του Εθνικού Πειραιώς (–1959).png|Το έμβλημα του Εθνικού σε χρήση μέχρι και τη δεκαετία του 1950
Αρχείο:ΣΗΜΑ ΕΘΝΙΚΟΥ.png|Το τωρινό έμβλημα του Εθνικού από τη δεκαετία του 1960 με την χαρακτηριστική ασπίδα και τις πέντε κυανές, τέσσερις λευκές ρίγες.
Αρχείο:ΕΠΕΤΕΙΑΚΟ ΣΗΜΑ ΕΘΝΙΚΟΥ.png|Το έμβλημα του Εθνικού στα πλαίσια του εορτασμού της εκαντοετηρίδας του.
</gallery>

== Τμήματα ==


== Τίτλοι ==
=== Τμήμα Ποδοσφαίρου ===
***1** [[Κύπελλο Ελλάδος ποδοσφαίρου ανδρών|Κύπελλο Ελλάδος]]: [[Κύπελλο Ελλάδος ποδοσφαίρου ανδρών 1932-33|1933]]
***1** [[Α2 Εθνική ποδοσφαίρου ανδρών|Πρωτάθλημα Β΄ Εθνικής]]: 1991
***1** [[Γ΄ Εθνική ποδοσφαίρου ανδρών|Πρωτάθλημα Γ΄ Εθνικής]] (4ος όμιλος): 2018
***5** [[Ένωση Ποδοσφαιρικών Σωματείων Πειραιά|Πρωταθλήματα ΕΠΣ Πειραιά]]: 1928, 1929, 1939, 2013, 2014
***5** [[Ένωση Ποδοσφαιρικών Σωματείων Πειραιά|Κύπελλα ΕΠΣ Πειραιά]] (προ 1960): 2014, 2019, 2023, 2024, 2025
***1** [[Κύπελλο Πάσχα (ποδόσφαιρο ανδρών)|Κύπελλο Πάσχα]]: 1937
***2** [[Θερινό πρωτάθλημα Ο.Π.Α.Π.]]: 1971, 1973

=== Τμήμα Πόλο Ανδρών ===
* **38** [[Ελληνικό πρωτάθλημα υδατοσφαίρισης αντρών|Πρωταθλήματα Ελλάδος Ανδρών]] : [[Πανελλήνιοι κολυμβητικοί αγώνες 1926|1926]], [[Πανελλήνιοι κολυμβητικοί αγώνες 1931|1931]], [[Πανελλήνιο πρωτάθλημα υδατοσφαίρισης ανδρών 1948|1948]], [[Πανελλήνιο πρωτάθλημα υδατοσφαίρισης ανδρών 1953|1953]], [[Πανελλήνιο πρωτάθλημα υδατοσφαίρισης ανδρών 1954|1954]], [[Πανελλήνιο πρωτάθλημα υδατοσφαίρισης ανδρών 1955|1955]], [[Πανελλήνιο πρωτάθλημα υδατοσφαίρισης ανδρών 1956|1956]], [[Πανελλήνιο πρωτάθλημα υδατοσφαίρισης ανδρών 1957|1957]], [[Πανελλήνιο πρωτάθλημα υδατοσφαίρισης ανδρών 1958|1958]], [[Πανελλήνιο πρωτάθλημα υδατοσφαίρισης ανδρών 1959|1959]], [[Πανελλήνιο πρωτάθλημα υδατοσφαίρισης ανδρών 1960|1960]], [[Πανελλήνιο πρωτάθλημα υδατοσφαίρισης ανδρών 1961|1961]], [[Πανελλήνιο πρωτάθλημα υδατοσφαίρισης ανδρών 1962|1962]], [[Πανελλήνιο πρωτάθλημα υδατοσφαίρισης ανδρών 1963|1963]], [[Πανελλήνιο πρωτάθλημα υδατοσφαίρισης ανδρών 1964|1964]], [[Πανελλήνιο πρωτάθλημα υδατοσφαίρισης ανδρών 1965|1965]], [[Πανελλήνιο πρωτάθλημα υδατοσφαίρισης ανδρών 1966|1966]], [[Εθνική Κατηγορία υδατοσφαίρισης ανδρών 1967|1967]], [[Εθνική Κατηγορία υδατοσφαίρισης ανδρών 1968|1968]], [[Εθνική Κατηγορία υδατοσφαίρισης ανδρών 1969|1969]], [[Εθνική Κατηγορία υδατοσφαίρισης ανδρών 1970|1970]], [[Εθνική Κατηγορία υδατοσφαίρισης ανδρών 1972|1972]], [[Εθνική Κατηγορία υδατοσφαίρισης ανδρών 1973|1973]], [[Εθνική Κατηγορία υδατοσφαίρισης ανδρών 1974|1974]], [[Εθνική Κατηγορία υδατοσφαίρισης ανδρών 1975|1975]], [[Εθνική Κατηγορία υδατοσφαίρισης ανδρών 1976|1976]], [[Α΄ Εθνική Κατηγορία υδατοσφαίρισης ανδρών 1977|1977]], [[Α΄ Εθνική Κατηγορία υδατοσφαίρισης ανδρών 1978|1978]], [[Α΄ Εθνική Κατηγορία υδατοσφαίρισης ανδρών 1979|1979]], [[Α΄ Εθνική Κατηγορία υδατοσφαίρισης ανδρών 1980|1980]], [[Α΄ Εθνική Κατηγορία υδατοσφαίρισης ανδρών 1981|1981]], [[Α΄ Εθνική Κατηγορία υδατοσφαίρισης ανδρών 1982|1982]], [[Α΄ Εθνική Κατηγορία υδατοσφαίρισης ανδρών 1983|1983]], [[Α΄ Εθνική Κατηγορία υδατοσφαίρισης ανδρών 1984|1984]], [[Α΄ Εθνική Κατηγορία υδατοσφαίρισης ανδρών 1985|1985]], [[Α1 Κατηγορία υδατοσφαίρισης ανδρών 1987-1988|1988]], [[Α1 Κατηγορία υδατοσφαίρισης ανδρών 1993-1994|1994]], [[Α1 Κατηγορία υδατοσφαίρισης ανδρών 2005-2006|2006]]
* **12** [[Κύπελλο Ελλάδας υδατοσφαίρισης αντρών|Κύπελλα Ελλάδας Ανδρών]]: [[Κύπελλο Ελλάδος υδατοσφαίρισης ανδρών 1953|1953]], [[Κύπελλο Ελλάδος υδατοσφαίρισης ανδρών 1954|1954]], [[Κύπελλο Ελλάδος υδατοσφαίρισης ανδρών 1955|1955]], [[Κύπελλο Ελλάδος υδατοσφαίρισης ανδρών 1956|1956]], [[Κύπελλο Ελλάδος υδατοσφαίρισης ανδρών 1957|1957]], [[Κύπελλο Ελλάδος υδατοσφαίρισης ανδρών 1958|1958]], [[Κύπελλο Ελλάδος υδατοσφαίρισης ανδρών 1984|1984]], [[Κύπελλο Ελλάδος υδατοσφαίρισης ανδρών 1985|1985]], 1988, [[Κύπελλο Ελλάδος υδατοσφαίρισης ανδρών 1991|1991]], [[Κύπελλο Ελλάδος υδατοσφαίρισης ανδρών 2000|2000]], [[Κύπελλο Ελλάδος υδατοσφαίρισης ανδρών 2004-2005|2005]].
* **11** [[Κολυμβητική Ομοσπονδία Ελλάδας|Πρωταθλήματα Κέντρου ΕΚΟΦ]] : 1952, 1953, 1954, 1955, 1956, 1957, 1959, 1960, 1961, 1962, 1963
* **1** [[Α2 Εθνική υδατοσφαίρισης ανδρών|Πρωτάθλημα Α2 Κατηγορίας Ανδρών]]: [[Α2 Εθνική υδατοσφαίρισης ανδρών 2009−10|2010]]

=== Τμήμα Πόλο Γυναικών ===

* **2** [[Λεν Τρόφι γυναικών|Κύπελλα Ευρώπης / Λεν Τρόφι]]: [[ΛΕΝ Τρόφι γυναικών 2010|2010]], 2022
* **3** [[Ελληνικό πρωτάθλημα υδατοσφαίρισης γυναικών|Πρωταθλήματα Ελλάδος]]: [[Πανελλήνιο πρωτάθλημα υδατοσφαίρισης γυναικών 1988|1988]], 1990, [[Α΄ Κατηγορία υδατοσφαίρισης γυναικών 1991-92|1992]].
* **1** [[Κύπελλο Ελλάδος υδατοσφαίρισης γυναικών|Κύπελλο Ελλάδος]]: [[Κύπελλο Ελλάδος υδατοσφαίρισης γυναικών 2024|2024]]

=== Τμήμα Κολύμβησης ===
* **4** [[Κολύμβηση OPEN ομαδικό|Πανελλήνια πρωταθλήματα ομαδικής βαθμολογίας]]: 1926, 1927, 1930, 1949
* **10** [[Κολύμβηση OPEN ομαδικό|Πανελλήνια πρωταθλήματα βαθμολογίας ανδρών]]: 1926, 1927, 1930, 1948, 1949, 1950, 1951, 1982, 1983, 2010
* **3** [[Πανελλήνιο πρωτάθλημα καταδύσεων|Πανελλήνια πρωταθλήματα καταδύσεων]]: 1933, 1947, 1949

=== Τμήμα Χόκεϊ επί χόρτου ===
* **2*' [[Πρωτάθλημα Ελλάδας χόκεϊ επί χόρτου|Πρωταθλήματα Ελλάδας]]: 2012, 2014

==Άλλες διακρίσεις==

==== *Ποδόσφαιρο* ====
*1 Πρωτάθλημα Ελλάδος νοτίου ομίλου: [[Πανελλήνιο πρωτάθλημα ποδοσφαίρου ανδρών 1934-1935|1935]] (δεν διεξήχθη τελική φάση για απονομή πρωταθλητή. Είχαν προκριθεί στην τελική φάση Εθνικός, [[Παναθηναϊκός (ποδόσφαιρο ανδρών)|Π.Α.Ο.]] από νότο και [[Άρης Θεσσαλονίκης (ποδόσφαιρο ανδρών)|Άρης]], [[Ηρακλής Θεσσαλονίκης (ποδόσφαιρο ανδρών)|Ηρακλής]] από βορρά).
*2 δεύτερες θέσεις στο πρωτάθλημα Ελλάδος: [[Πανελλήνιο πρωτάθλημα ποδοσφαίρου ανδρών 1927-1928|1928]], [[Πανελλήνιο πρωτάθλημα ποδοσφαίρου ανδρών 1955-1956|1956]]

==== *Υδατοσφαίριση* ====
*Πρώτη ελληνική ομάδα στην τετράδα του [[Κύπελλο πρωταθλητριών Ευρώπης υδατοσφαίρισης ανδρών|Κυπέλλου Πρωταθλητριών]] στην υδατοσφαίριση ανδρών: 1980–81
*Πρώτη ελληνική ομάδα στην οκτάδα του [[Κύπελλο πρωταθλητριών Ευρώπης υδατοσφαίρισης ανδρών|Κυπέλλου Πρωταθλητριών]] στην υδατοσφαίριση ανδρών: 1966–67
*9 (αήττητα) Νταμπλ: 1953, 1954, 1955, 1956, 1957, 1958, 1984, 1985, 1988
*29 Αήττητα πρωταθλήματα Ελλάδος υδατοσφαίρισης ανδρών: 1926, 1931, 1948, 1953, 1954, 1955, 1956, 1957, 1958, 1959, 1960, 1961, 1962, 1963, 1965, 1966, 1967, 1970, 1974, 1975, 1976, 1979, 1981, 1982, 1983, 1984, 1985, 1988
*12 χρόνια, 10 μήνες, 16 ημέρες χωρίς ήττα σε αγώνα υδατοσφαίρισης εντός Ελλάδος: Σεπτέμβριος 1951 – Αύγουστος  1964
*Φιναλίστ Ευρωπαϊκού σούπερ καπ γυναικών υδατοσφαίρισης: 2010, 2022
*Προημιτελικά [[Κύπελλο πρωταθλητριών υδατοσφαίρισης γυναικών|Ευρωλίγκας γυναικών υδατοσφαίρισης]]: 2022
*«Φάση των 16» [[Κύπελλο πρωταθλητριών υδατοσφαίρισης γυναικών|Τσάμπιονς Λιγκ γυναικών υδατοσφαίρισης]]: 2023, 2024
*Α' Ναυτικοί Αγώνες Δήμου Πειραιά (νικητής υδατοσφαίρισης): 1945

==== *Κολύμβηση* ====

* Α' Ναυτικοί Αγώνες Δήμου Πειραιά (πολυνίκης σύλλογος): 1945
* Κολυμβητικοί αγώνες Πατρών «Μαραγκοπούλεια» (πολυνίκης σύλλογος): 1948

== Ευρωπαϊκές διακρίσεις ==



== Υποστηρικτές Εθνικού ==
Ο Εθνικός στηριζόμενος από ιδρύσεως του από το αστικό κομμάτι του Πειραιά και κυρίως από το κέντρο και ελάχιστα από τα προάστια του Πειραιά είχε σημαντικά λιγότερο κόσμο από την άλλη μεγάλη ομάδα της πόλης, τον Ολυμπιακό. Είναι με διαφορά η δεύτερη απήχηση ομάδα του Δήμου Πειραιά με τους υποστηρικτές του να είναι κάτοικοι των περιοχών της [[Καστέλλα (Πειραιάς)|Καστέλλας]], του Προφήτη Ηλία, της [[Ευαγγελίστρια (συνοικία)|Ευαγγελίστριας]], του [[Νέο Φάληρο|Νέου Φαλήρου]], της [[Φρεαττύδα]]ς και του Κέντρου. Ο οργανωμένος κόσμος του Εθνικού φέρει το προσωνύμιο «Πινέζες Θύρα 14».

=== Επώνυμοι υποστηρικτές ===
Δημοφιλέστερος υποστηρικτής του Εθνικού υπήρξε ο [[Γιάννης Μαντζουράνης]] με το παρατσούκλι «Εθνικάρας».

*Επιχειρηματίες:
:: Αλέξανδρος Καρυδόπουλος, πλοιοκτήτης
:: Δημήτρης Καρέλλας, πλοιοκτήτης
:: Αλέξης Αγγελόπουλος, επιχειρηματίας, πλοιοκτήτης
:: Δημήτρης Καραφαντής, επιχειρηματίας

*Καλλιτέχνες:
:: [[Σπύρος Πώρος]], φωτογράφος
:: Βαγγέλης Δεληκούρας, τραγουδιστής, μέλος του συγκροτήματος ‘‘*Παιδιά από την Πάτρα''’’
:: Αρχέλαος Αντώναρος, γελοιογράφος, σκιτσογράφος
:: Βασίλης Χριστοδούλου, σκιτσογράφος

*Επιστήμονες:
:: Δημήτρης Σταθακόπουλος, δικηγόρος και Δρ. Παντείου Πανεπιστημίου, Οθψμανολόγος 
:: Κώστας Μπούρας, φυσικομαθηματικός
:: Βασίλης Βασιλικός, συγγραφέας

*Επαγγελματίες:
:: Λευτέρης Λαζάρου, βραβευμένος σεφ
:: Γιάννης Μαντζουράνης, υπάλληλος στο νοσοκομείο Ευαγγελισμός

*Δημοσιογράφοι:
:: Γιώργος Βενετούλιας, δημοσιογράφος
:: Δημήτρης Καπράνος, δημοσιογράφος
:: Νίκος Μουρκάκος, δημοσιογράφος, στιχουργός, διοικητικός Εθνικού

*Αθλητές:
:: Γιώργος Μορφέσης, προπονητής υδατοσφαίρισης
:: Γιάννης Κόχειλας, αθλητής υδατοσφαίρισης 
:: Γιάννης Γαρύφαλλος, υδατοσφαιριστής, επιχειρηματίας, μέλος Δ.Σ.
:: Τόλης Δημόπουλος, παλαίμαχος ποδοσφαιριστής Εθνικού
:: Γιάννης Χατζηαλέξης, υδατοσφαιριστής και δημοτικός σύμβουλος Δήμου Πειραιά (Ν.Δ.)
:: Μαργαρίτης Χατζηαλέξης, προπονητής ποδοσφαίρου
:: Άκης Στρατάκης, παλαίμαχος ποδοσφαιριστής
:: Ηλίας Αρμόδωρος, παλαίμαχος ποδοσφαιριστής Εθνικού
:: Τάκης Κατσικογιάννης, παλαίμαχος ποδοσφαιριστής Εθνικού, προπονητής
:: Βασίλης Πατινιώτης, ποδοσφαιριστής του Εθνικού και μέλος της κομμουνιστικής οργάνωσης ΕΠΟΝ και ΕΑΜ
:: Γιώργος Πατινιώτης, ποδοσφαιριστής του Εθνικού και μέλος του ΚΚΕ
:: Σπύρος Μουνδρέας, παλαίμαχος ποδοσφαιριστής Εθνικού

*Πολιτικοί:
:: Μιχαήλ Πατλάκας, τέως βουλευτής Ελληνικού Κοινοβουλίου, Ν.Δ.
:: Βασίλης Κατσιβαρδάκος, τέως  βουλευτής Ελληνικού Κοινοβουλίου, Ν.Δ.

## Άλλοι Εθνικοί ανά την Ελλάδα
Παρουσιάζονται κάτωθι, αθλητικοί σύλλογοι που ιδρύθηκαν αργότερα από τον Εθνικό και μοιράζονται το όνομα, τα χρώματα και σε ορισμένες περιπτώσεις την ασπίδα του σωματείου παραλλαγμένη.

* Εθνικός Φιλιππιάδας
* Εθνικός Σιδηροκάστρου
* Εθνικός Νέου Αγιονερίου
* Εθνικός Λατσιών
* Εθνικός Γαζώρου
* Εθνικός Κεφαλονιάς
* Εθνικός Ευόσμου
* Εθνικός Νέας Τραπεζούντας
* Εθνικός Αξιούπολης
* Εθνικός Μελιγαλά
* Εθνικός Καρδίτσας
* Εθνικός Μαλγάρων 
* Εθνικός Ξυλοκέριζας
* Εθνικός Μουριών Κιλκίς
* Εθνικός Ηρακλείου
* Εθνικός Ροδολίβους Σερρών
* Εθνικός Λιβαδειάς
* Εθνικός Αρχίπολης 
* Εθνικός Βατερού
* Εθνικός Αμπελοκάμπου
* Εθνικός Γιαννιτσών
* Εθνικός Βατίκων

## Παραπομπές


## Πηγές
40 χρόνια ελληνικό ποδόσφαιρο και ΠΡΟΠΟ, έκδοση του ΠΡΟΠΟΡΑΜΑ, 1999

## Εξωτερικοί σύνδεσμοι
* 
* 

*
Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1923
Κατηγορία:Ελληνικοί σύλλογοι κολύμβησης
Κατηγορία:Σύλλογοι χόκεϊ επί χόρτου
Κατηγορία:Ελληνικοί σύλλογοι κανόε καγιάκ
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.